google/wiki40b huggingface dataset:
Projek Memikat Suami

Sinopsis

Nawwal Husna, baru sehari pulang ke tanah air selepas tamat pengajian, dia dikejutkan dengan berita peminangannya. Demi ummi dan babah, Husna bersetuju dengan permintaan itu meskipun dia tahu sangat sukar untuk bersama dengan lelaki yang memang tak sukakan dia.
Hidup berumah tangga dilayari berbekalkan nasihat dan petua dari kakak-kakaknya, yang lebih dikenali sebagai Master-ji dan Side-kick.
Berjayakah Nawwal Husna memikat suaminya si mamat ketul ais beku, Zahrain Alimin? Bolehkah ketul ais beku ini dicairkan?
Apabila mereka sudah menemui cinta itu, wujud pula penghalang dek rasa cemburu dan fitnah. Berjayakah mereka mempertahankan rasa cinta yang baru hendak bercambah? Ikuti cabaran dan usaha Nawwal Husna untuk membina rumah tangga bahagia.

Muzik

Lagu tema drama ini, "Buatmu Cinta" dinyanyikan oleh Aiman Hakim Ridza.
Russell Wong

Biografi

Keenam daripada tujuh beradik, Wong dilahirkan di Troy, New York; anak pengusaha restoran Cina Amerika William Wong dan seorang artis Amerika keturunan Belanda dan Perancis, Connie Van Yserloo.Keluarganya berpindah ke Albany ketika dia masih bayi, di mana bapanya menguruskan restoran. Apabila Wong berusia tujuh tahun, ibu bapanya bercerai, dan beliau berpindah bersama ibunya ke California, menetap berhampiran Yosemite. Pada tahun 1981, Wong Wong menamatkan pengajian di Sekolah Tinggi Mariposa County, dan mendaftar di Kolej Bandar Santa Monica. Wong menyara dirinya sebagai seorang jurugambar dan sebagai penari (yang terdapat dalam video rock David Bowie, Donna Summer, dan Janet Jackson, antara lain) sebelum mula berlakon pada 1985, muncul dalam muzikal Hong Kong dikenali sebagai Ge wu sheng ping (aka Penari Muzikal) dan dalam adaptasi karya James Clavell paling laris Tai-Pan. Beberapa watak televisyen dan filem diikuti, tetapi Wong mula menonjol dengan watak yang lebih baik dalam 1989, apabila dia membuat penampilan jemputan dalam siri drama 21 Jump Street dan memenangi peranan utama dalam Wayne Wang filem komedi romantik bebas yang diiktiraf Eat a Bowl of Tea.
Filem The Indian in the Cupboard

Pelakon

Filem ini turut disertai oleh beberapa orang pelakon terkenal, antaranya adalah Hal Scardino, Litefoot, Lindsay Crouse Family

Ringkasan

Pada hari lahirnya yang kesembilan seorang budak menerima banyak hadian. Dua darinya pada mulanya kelihatan tidak begitu penting.
Ini Harta Bedu Punya

Plot

Telefilem ini mengisahkan seorang anak yatim, Bedu (Iskandar Syahidan) mempertahankan tanah pusaka ayahnya daripada dirampas oleh ayah saudaranya, Pak Long (Ashraf Muslim). Pak Long beserta isterinya, Minah Geragau (Aprena Manrose) berusaha sedaya upaya untuk meyakinkan ibu Bedu, Thalia (Emelda Rosmila) supaya menandatangani perjanjian pindah milik tanah pusaka kepadanya untuk dijual kepada Tauke Tan (Jesse Lim). Pak Long sudahpun mendapat bayaran deposit bernilai RM10 ribu bagi pembelian tanah pusaka namun tanah tersebut belum dipindah milik ke atas namanya. Beberapa hari keesokannya, isteri Pak Long diculik oleh orang bawahan Tauke Tan kerana masih belum mendapat tanah tersebut.
Bidaan Tuan Rumah Piala Dunia FIFA 2014

Artikel ini berkaitan proses untuk menentukan negara tuan rumah Piala Dunia FIFA 2014 , yang berakhir pada 30 Oktober 2007 dengan pengesahan Brazil sebagai tuan rumah.

Pada 07 Mac 2003, FIFA mengumumkan bahawa kejohanan itu akan diadakan di Amerika Selatan untuk pertama kalinya sejak Argentina menjadi tuan rumah pertandingan itu pada tahun 1978, selaras dengan dasar menggilirkan hak untuk menjadi tuan rumah Piala Dunia di kalangan konfederasi yang berbeza. Pada 03 Jun 2003, Gabungan Bola Sepak Amerika Selatan CONMEBOL mengumumkan bahawa Argentina, Brazil, dan Colombia mahu untuk menjadi tuan rumah Piala Dunia 2014. Pada 17 Mac 2004, persatuan-persatuan CONMEBOL telah mengundi sebulat suara untuk menerima pakai Brazil sebagai calon tunggal mereka.
Brazil secara rasmi mengisytiharkan pencalonan pada Disember 2006 dan diikuti Colombia beberapa hari kemudian. Tawaran Argentina tidak pernah menjadi kenyataan. Pada 11 April 2007, Colombia secara rasmi menarik balik tawaran itu, Naib Presiden Colombia Francisco Santos Calderón mengumumkan bahawa bukankah Colombia akan menjadi tuan rumah Piala Dunia B-20 FIFA 2011. Dengan perkembangan ini, Brazil menjadi satu-satunya calon rasmi untuk menjadi tuan rumah acara tahun 2014. Brazil memenangi hak untuk menjadi tuan rumah acara itu pada 30 Oktober 2007 sebagai satu-satunya negara yang memasuki proses pembidaan.
Benci Vs Cinta

Sinopsis

Mengisahkan Alisa (Nora Danish) yang mempunya sebuah gerai menjual ayam di pasar dan memiliki pekerja dari Indonesia bernama Anang (Randy Pangalila). Anang merupakan seorang yang malas berusaha dan sering tidur. Meskipun sering ditegur oleh Alisa, Anang tetap dengan sikapnya yang malas.
Randy Pangalila pula seorang pelakon terkenal Indonesia yang sedang melakukan penggambaran di Malaysia. Telah ditakdirkan, wajah Anang dan Randy saling tak tumpah walaupun mereka bukan bersaudara.
Suatu hari, Randy terserempak dengan Anang dan mereka membuat keputusan untuk bertukar identiti dan sejak itu pelbagai kisah lucu berlaku apabila masing masing cuba menyesuaikan diri.
Slot Lagenda

Lagenda adalah sebuah slot di TV3 yang menyiarkan drama-drama bersiri tempatan yang memaparkan kisah-kisah dongeng, zaman masa silam. Pada tahun 2012, slot lagenda ini telah ditamatkan dan digantikan dengan Slot Azalea.
Pada tahun 2008 hingga 2010, slot Lagenda unik dalam industri TV negara kerana disiarkan dua kali sehari (Isnin–Khamis) di dua saluran berbeza, iaitu TV3 (4.30 petang) dan TV9 (8.30 malam). Mulai Januari 2011, slot Lagenda disiarkan di TV3 sahaja pada slot waktu yang sama; mulai 11 April 2011, ia dipindahkan ke slot separuh jam 4.00 petang. Slot ini diberhentikan pada November 2011.
Schwartbuck

Schwartbuck merupakan sebuah kawasan perbandaran terletak di daerah Plön, Schleswig-Holstein, Jerman.
Kim So-hee

2016: Pra-debut, K-pop Star 6

Kim menyertai K-pop Star 6: The Last Chance pada 2016 sebagai pelatih yang dipromosikan oleh JYP Entertainment. Sebagai sebahagian daripada KWIN, yang juga terdiri daripada Kriesha Tiu dan Kim Hye-rim, dia muncul sebagai runner-up pertama.

2017: Debut solo, Elris

Pada 19 Mei 2017, Kim telah melakukan solo debut pertamanya dengan single "Spotlight". Pada 1 Jun, Kim telah debut bersama Elris, dengan album mini pertama mereka, We, first. Pada 6 Disember, dia telah bekerjasama dengan Topp Dogg dan JBJ Kim Sang-gyun (A-Tom) berduet dengan lagu "Childlike", yang dihasilkan oleh BTOB Minhyuk.
Rantau Pandan, Rantau Pandan

Poskod

Poskod yang digunakan di Rantau Pandan adalah 37261. Terdapat 6 buah desa di dalam daerah kecamatan Rantau Pandan.
Posterstein

Posterstein merupakan sebuah kawasan perbandaran terletak di daerah Altenburger Land, Thüringen, Jerman.
Institut Pendidikan Guru Kampus Pendidikan Islam

Pada tahun 1970-an, pelbagai golongan masyarakat Islam, para cendiakawan dan NGO di negara ini telah mengemukakan resolusi dan desakan agar sebuah maktab khas bagi melatih guru Pendidikan Islam ditubuhkan. Berikutnya pada bulan Februari 1977 sebuah unit Pendidikan Islam telah ditubuhkan di Maktab Perguruan Ilmu Khas sebagai titik tolak sebelum sebuah maktab tersendiri didirikan.
Kemudian unit ini dipindahkan bagi menjalankan pengajaran dan pembelajaran pada sesi petang di Bangunan Institut Bahasa, Lembah Pantai, Kuala lumpur. Pada bulan November 1977, Unit ini telah meningkat dan ditempatkan di bangunan sementaranya di bangunan bekas Fakulti Pengajian Islam Universiti Kebangsaan Malaysia di Seksyen 14, Petaling Jaya.
Pada bulan April 1983, Universiti Islam Antarabangsa yang baru ditubuhkan pada tahun itu telah mengambil alih bangunan tersebut dan operasi MPI dipindahkan pula ke bangunan menara dan beberapa buah bangunan kayu tinggalan Universiti Kebangsaan Malaysia di Lembah Pantai, Kuala Lumpur. Pada 14 Julai 1990 barulah MPI menduduki kampus tetap di Seksyen 12, Jalan Sungai Merab. Kampus ini terletak berhampiran Bandar Baru Bangi. Kampus ini yang mula dibina dalam Rancangan Malaysia Ke-5 meliputi kawasan seluas 40 hektar menggunakan rekabentuk berunsur Islam, lengkap dengan kemudahan sebagai pusat latihan guru. Maktab Perguruan Islam telah dirasmikan oleh D.Y.M.M. Sultan Selangor pada 30 Oktober 1992.
Mengangkat dan memartabatkan guru Pendidikan Islam dan Bahasa Arab adalah misi utama MPI sebagai Pusat Latihan Guru Pendidikan Islam dan Bahasa Arab. Oleh itu guru pelatih yang menerima latihan adalah terdiri daripada KDPM, KPLI dan juga melatih KDP, KSPK, PKPG dan Pra PKPG.
Untuk kecermerlangan pentadbiran dan latihan keguruan MPI bersama 26 buah maktab yang lain di seluruh Malaysia telah berusaha untuk memperolehi pensijilan MS ISO 9002. Pada 8 Ogos 2002 MPI telah menerima penganugerahan Sijil MS ISO 9002 bersama maktab-maktab lain. MPI yang telah dikenali sebagai Institut Perguruan Islam Selangor akan terus berusaha bagi meningkatkan sistem pengurusan kualiti berasaskan MS ISO 9001:2000.

IPG Kampus Pendidikan Islam

Dengan lulusnya akta AUKU yang baru oleh Parlimen Malaysia maka semua Institut Perguruan Guru telah dijadikan kampus cawangan kepada Institut Pendidikan Guru Malaysia (IPGM) yang bertaraf universiti yang dipertanggungjawabkan untuk melahirkan guru siswazah sekolah rendah. Melalui pengauditan MQA semua IPGM telah diberi pengiktirafan untuk menganugerahkan Ijazah Sarjana Muda melalui Program Ijazah Sarjana Muda Perguruan (Rendah) - PISMP.
Selaras dengan itu Institut Perguruan Islam, Selangor (IPIS) telah mendapat nama baru sebagai IPG Kampus Pendidikan Islam. Nama Islam dikekalkan selaras dengan sejarahnya yang terulung dan terunggul dalam melahirkan guru Pendidikan Islam selama ini. Dinamik dalam alam pendidikan memerlukan guru sekolah rendah yang bersifat generalistik dan dengan itu pelbagai bidang disiplin perlu dikuasai oleh seorang guru yang hendak dilahirkan oleh IPG.
Soya Fujiwara

Kerjaya kelab

Soya Fujiwara memulakan kerjaya profesionalnya pada tahun 2018 ketika bersama Giravanz Kitakyushu.
Ladang

Ladang merupakan kawasan tanaman yang melebihi 40 hektar. Selain tanaman, usaha penternakan juga boleh dijalankan di ladang.
Taepodong 2

Korea Utara melancarkan 7 Peluru berpandu balistik antara benua (ICBM) , Taepodong 2 pada 5 Julai 2006 bagi menguji ketepatannya.
Taepodong 2 adalah peluru berpandu jarak jauh hingga menjangkau 6000 hingga 15,000 km , boleh digerakkan di atas jalan raya dan dilengkapi bahan peledak cecair.
Taepodong boleh dilengkapi dengan peledak nuklear dan boleh menggugat Amerika Syarikat, Jepun, Korea Selatan dan Asia Tenggara. Taepodong 2 boleh sampai ke Alaska, Hawaii, Chicago dan California di Amerika Syarikat. Jika Taepodong 2 berjaya ,mungkin akan dieksport . Tetapi setakat ini Taepodong jatuh di laut berhampiran sempadan Jepun.
Taepodong ialah peluru berpandu : 35 m panjang. Lilitan 2.1 m dan 1.32 m. Berat 64,000 kg. Jangkauan 9000 km. Ketepatan agak lemah. Dibangunkan sejak 1988 dan sasaran utama ialah Amerika Syarikat. Pelantar terletak di bawah tanah. Rekabentuk dibuat oleh 2nd Natural Science Academy Korea Utara .
Korea Utara membelanjakan 31.3 % untuk pembangunan ketenteraan dan merupakan salah sebuah kuasa besar tentera di dunia. Setiap seorang dari empat rakyatnya adalah tentera. Penduduk Korea seramai 22.5 juta ( Julai 2003). Seramai 1.08 menjadi tentera dan 4.7 juta unit simpanan.
Iran dan Pakistan menerima bantuan teknikal ketika Taepodong 1 dan Taepodong 2 sedang dibina. Peluru berpandu Shahab-5 dan Shahab-6 menyerupai bentuk Taepodong. Tahun 2004 Korea Utara setuju menjual peluru berpandunya kepada negara Asia Tengah dan Iran.
Setakat ini 41 negara mempunyai senjata pemusnah. 21 negara mempunyai senjata nuklear.
Roket Nodong yang dilancarkan 1993 telah dihentikan pengeluarannya.

Reaksi antarabangsa

Amerika dan Jepun terkejut besar dan mahu Pertubuhan Bangsa-Bangsa Bersatu mengenakan sekatan ekonomi. Korea Utara dijangka mensasarkan Amerika Syarikat,Jepun, Korea Selatan dan negara-negara di Asia Tenggara.
Hasil bumi Korea Utara ialah arang batu, plumbum, aloi, zink, karbon, magnesium, besi, tembaga, emas, pyrites,garam, fluarspar dan tenaga hidro elektrik.
,
Karnawad

Demografik 2001

Menurut bancian India pada tahun 2001, Karnawad memiliki bilangan penduduk seramai 10,254. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Karnawad memiliki kadar pendidikan (kebolehan membaca) 41%, di bawah kadar purata kebangsaan 59.5%; dengan 66% lelaki dan 34% wanita mampu membaca. 18% dari populasi berusia di bawah 6 tahun. (2001)
Penghijrahan Yahudi dari negara-negara Arab dan Muslim

Penghijrahan Yahudi dari negara-negara Arab dan Muslim atau Penghijrahan Yahudi dari negara-negara Arab (Bahasa Ibrani: יציאת יהודים ממדינות ערב: יציאת יהודים ממדינות ערב, Yetziat yehudim mi-medinot Arav; Bahasa Arab: هجرة اليهود من الدول العربية والإسلامية‎: هجرة اليهود من الدول العربية والإسلامية hijrat al-yahūd min ad-duwal al-ʻArabīyah wal-Islāmīyah) ialah penghijrahan dan pengusiran Yahudi, terutamanya yang berlatar belakang Sephardi dan Mizrahi, dari negara-negara Arab dan negara-negara Muslim, utamanya dari 1948 hingga awal 1970-an.
Saint-Hilaire-de-Briouze

Saint-Hilaire-de-Briouze ialah sebuah komun di jabatan Orne di barat-laut Perancis.
Christopher Rich

Kerjaya

Beliau mula menjadi popular apabila melakonkan peranan Alexander "Sandy" Cory dalam drama siang hari Another World dari tahun 1981 hingga 1985. Beliau membintangi siri singkat The Charmings 1987-1988 sebagai Putera Eric Charming, dengan Caitlin O'Heaney, Judy Parfitt dan Paul Winfield.
Rich muncul dalam film The Joy Luck Club pada tahun 1993.
Beliau membuat penampilan sebagai tetamu di televisyen The Nanny sebagai pengasuh lelaki yang tertarik pada Fran.
Dia mempunyai peranan berulang dalam Boston Legal sebagai Peguam Melvin Palmer. Beliau juga berlakon sebagai Bruce, penerbit buku Bree dalam episod ABC Desperate Housewives "Crime Doesn't Pay".

Kehidupan peribadi

Rich menghadiri Universiti Texas dan menerima ijazah sarjana dalam seni teater dari Universiti Cornell. Beliau telah berkahwin dengan pelakon bersama Another World Nancy Frangione dari tahun 1982 sehingga 1996, dan medapat seorang anak perempuan, Mariel Rich.
Beliau berkahwin dengan isteri keduanya, Eva Halina, bekas Miss Poland dan gimnas sekali sahaja yang mengambil bahagian pada 1980 Moscow Sukan Olimpik. Mereka mempunyai anak perempuan kembar dilahirkan 30 Mac 2004, Lily Hannah dan Daisy Grace.
Celebrity Karaoke

Format

Setiap episod terbahagi kepada empat pusingan.
Tiga pusingan pertama adalah sama sahaja, iaitu setiap peserta bergilir-gilir memilih satu dari lima kategori yang dipaparkan untuk meneka lagu yang dinyanyikan oleh orang awam dalam sedutan video. Peserta perlu menekan bazer lalu menyambung nyanyian lagu berkenaan untuk meraih satu mata. Peserta yang berjaya meraih satu mata tersebut diberi giliran memilih kategori seterusnya. Bagaimanapun, di kalangan setiap lima kategori ini salah satunya adalah "bonus" yang mana hanya pasangan yang memilih kategori tersebut berpeluang menjawabnya, dan mereka cuma perlu meneka tajuk lagu tanpa perlu menyanyi, untuk meraih dua mata.
Pusingan terakhir pula menyaksikan para peserta menyanyikan lagu yang lengkap sambil membetulkan lirik lagu yang salah. Setiap kata yang dibetulkan diberi satu markah, dan terdapat sepuluh kesilapan untuk dibetulkan. Pasangan yang meraih mata yang lebih secara keseluruhan dari keempat-empat pusingan dikira menang.
Tarian Gamelan

Tarian Gamelan merupakan salah satu tarian Melayu klasik. Tarian klasik ini mula dipersembahkan di Istana di empayar Riau dan Lingga dalam kurun ke-17. Ia mula di persembahkan buat pertama kali di khalayak ramai di Pekan, Pahang dalam tahun 1811 dalam upacara persandingan Tengku Hussain, putera kepada Sultan Abdul Rahman yang memerintah Lingga, dengan Wan Esah yakni adik perempuan kepada Bendahara Ali dari Pahang. Ia mula diperkenalkan di Terengganu selepas Tengku Mariam iaitu seorang puteri di Pahang, mengahwini Tengku Sulaiman yakni putera kepada Tengku Zainal Abidin dari Terengganu.
Menurut Tengku Mariam, pada asalnya repositori tarian ini terdiri daripada 77 jenis gamelan. Tetapi pada hari ini hanya tinggal 33 jenis sahaja lagi kesan daripada ketiadaan tenaga pengajar jenis tarian itu lagi. Antara 33 jenis tarian yang masih tinggal itu adalah seperti Timang Burung, Ayak-ayak, Lambang Sari, Ketam Renjung, Geliung, Lantai Lima, Kending Gajah, Togok Rompin, Kunang-kunang Mabuk, Galuk Merajuk, Silatin, Lolo dan Monab.           
Tarian ini yang dipersembahkan secara eksklusif oleh penari wanita boleh dipentaskan secara dalaman ataupun persembahan terbuka. Unsur Jawa boleh dilihat dari segi seni tarian tersebut. Secara estetikanya, tarian ini adalah sangat cantik dan merupakan bentuk tarian yang paling kaya dari segi jenisnya dalam kebanyakan adat tarian Melayu.
Osann-Monzel

Osann-Monzel merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Bandar Baharu

Serdang

Sejak perubahan tempat pemerintahan ke Serdang, Serdang semakin pesat berkembang dan menjadi pusat penempatan utama daerah. Semua pejabat kerajaan beroperasi di Serdang. Antaranya Pejabat Daerah dan Tanah, Majlis Daerah Bandar Baharu, Mahkamah Syariah, Pejabat Agama, Jabatan Kebajikan Masyarakat, Balai Polis, Pejabat Pos, Hong Leong Bank dan lain-lain lagi. Selain daripada itu, pelbagai rancangan telah dilakukan bagi memastikan kemajuan Daerah Bandar Baharu. Contoh terbaru yang boleh dilihat adalah dengan terbinanya Ibu Pejabat Polis Daerah Bandar Baharu, Balai Bomba, Dewan Serbaguna dan Sekolah Menengah Serdang Baru. Projek yang masih belum dilaksanakan adalah pembinaan Masjid Daerah dan Hospital Daerah.
Etgert

Etgert merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Fa. PMTOH

Laluan

Pada puncak masa kejayaanya, perkhidmatan bas PMTOH mempunyai laluan daripada Banda Aceh, Aceh ke bandar-bandar besar di 
pulau Sumatra sehingga ke pulau Jawa.
Dimasa kini ditengah banyaknya persaingan pengangkutan awam di Indonesia PMTOH hanya mempunyai 49 bas yang beroperasi di 4 laluan di pulau  sumatera dan 1 laluan di pulau Jawa iaitu laluan jarak jauh Banda Aceh - Jakarta.
Morcourt, Somme

Morcourt ialah sebuah komun yang terletak di komun Somme di Picardie di utara Perancis.
Arvillers

Arvillers ialah sebuah komun yang terletak di komun Somme di Picardie di utara Perancis.
Gunung Kembar II

Pengenalan

Gunung Kembar II merupakan sebuah gunung yang terletak di Jawa di negara Indonesia.
Gunung Kembar II mempunyai ketinggian setinggi 3,126 meter daripada aras laut.
Kroon

Kroon merupakan mata wang rasmi negara Estonia sejak tahun 1992 menggantikan Rubel Soviet. Mata wang ini digunakan pertama kali 1928 menggantikan Mark Estonia. Mata wang ini setiap satu-satunya dibahagi menjadi 100 sent. Mata wang ini terbahagi menjadi 5, 10, 25, 100, 500 krooni.
Cigadog, Leuwisari

Poskod

Poskod yang digunakan di Cigadog adalah 46464. Terdapat buah desa di dalam daerah kecamatan Leuwisari.
PhotoRealistic RenderMan

Teknologi

RenderMan mentakrifkan kamera, geometri, bahan, dan lampu menggunakan Spesifikasi Antara Muka RenderMan. Spesifikasi ini memudahkan komunikasi antara pemodelan 3D dan aplikasi animasi dan mesin lepa yang menghasilkan imej yang berkualiti tinggi. Di samping itu, RenderMan menyokong Open Shading Language untuk menentukan corak teks.
Dari segi sejarah, RenderMan menggunakan algoritma Reyes untuk memberikan imej dengan sokongan tambahan untuk kesan canggih seperti pengesanan sinar dan pencahayaan global. Sokongan untuk pelepaan Reyes dan RenderMan Shading Language telah dikeluarkan dari RenderMan pada tahun 2016.
RenderMan kini menggunakan jejak laluan Monte Carlo untuk menghasilkan imej.

Anugerah

RenderMan telah digunakan untuk menghasilkan kesan visual digital untuk filem blockbuster Hollywood seperti Beauty and the Beast, Aladdin, The Lion King, Terminator 2: Judgment Day, Toy Story, Jurassic Park, Avatar, Titanic, prekuel Star Wars, dan The Lord of the Rings. Sebagai sebahagian daripada pembentangan majlis Anugerah Akademi Sains dan Teknikal ke-73 pada 3 Mac 2001, Dewan Penasihat Akademi Sains dan Seni Perfileman telah menghormati Ed Catmull, Loren Carpenter dan Rob Cook dengan Anugerah Akademi Merit "untuk kemajuan yang signifikan untuk bidang penyampaian gambar gerakan seperti yang ditunjukkan dalam Pixar RenderMan". Ia adalah yang pertama dianugerahkan Oscar untuk produk perisian.
Go Away (lagu 2NE1)

Kedudukan dalam carta

Lagu ini telah menduduki tempat teratas dalam pelbagai carta dalam talian bersama dengan dua runut yang lain. Dalam carta single rasmi Korea Selatan, ia memulakan debutnya dengan menduduki tangga kelapan pada 11 September 2010. Pada hari ke-18, lagu tersebut telah mendapat kedudukan pertama dimana ia bertahan selama dua minggu. Ia kemudiannya diganti oleh lagu "It's You" ("Itu Kamu") nyanyian Sung Si Kyung bersama IU. Dalam carta bulanan pula, lagu ini menduduki tempat teratas pada bulan September sebelum diganti oleh lagu "Then Then Then" ("Kemudian Kemudian Kemudian") nyanyian kumpulan Supreme Team bersama Young Jun. Pada penghujung tahun, lagu ini mendapat tempat keempat keseluruhan untuk semua lagu yang dilancarkan di Korea Selatan. Dengan 2,444,933 muat turun dan 24,516,687 penstriman, ia membolehkan lagu itu berada di tangga ke-16 bagi muat turun serta ke-14 dalam carta penstriman.
Hubungan Malaysia–Ukraine

Hubungan Malaysia-Ukraine terjalin menerusi Kedutaan Malaysia di Kiev. Ukraine merupakan sebuah negara yang baru merdeka pada 1991 selepas Kesatuan Soviet berpecah. Malaysia mendapat kemerdekaan dari penjajah British pada 1957 pimpinan Tunku Abdul Rahman.
Chuah Teong Ban adalah Duta Malaysia di Ukraine.

Pro Amerika

Sebagaimana Malaysia, Ukraine juga berpihak kepada Amerika Syarikat dan Kesatuan Eropah (EU) dan berhasrat menyertai EU tidak lama lagi.  Pada 25 Mei 2014, pemberontak pro-Rusia mengisytiharkan Donetsk keluar daripada Ukraine dan membentuk Republik Rakyat Donetsk. Wilayah Lugansk juga bertindak keluar daripada Ukraine membentuk Republik Rakyat Lugansk. Pada 6 Mac 2014, Semenanjung Crimea dan Sevastopol telah mengisytiharkan keluar daripada Ukraine dan menyertai Persekutuan Rusia apabila Parlimen Crimea mengundi usul untuk menyertai Rusia. Pungutan suara di kalangan penduduk Crimea juga mahu menyertai Rusia.

MH17 ditembak jatuh

Pesawat MH17 ditembak jatuh pada 17 Julai 2014 di Grabovo, wilayah Donetsk, Ukraine. Amerika Syarikat mendakwa pelancar BUK melancarkan peluru berpandu ke arah MH17. Peluru berpandu itu buatan Rusia dan mungkin digunakan oleh pemberontak pro-Rusia. Ukraine mempunyai 60 buah pelancar BUK dan Rusia mempunyai lebih 350 buah.
Ketua keselamatan Ukraine, Valentyn Nalivaychenko mendakwa Rusia yang bertanggungjawab berdasarkan perbualan telefon antara dua pegawai risikan Rusia yang berjaya dipintas. Presiden Ukraine, Petro Poroshenko menafikan tentera Ukraine terlibat. Insiden ketiga ini selepas pesawat Angkatan Tentera Ukraine jenis AN-26 dan SU-25 ditembak jatuh di wilayah Rusia.
Sebaliknya Presiden Rusia, Vladimir Putin menyalahkan Ukraine kerana mengagalkan perjanjian damai. Beliau bagaimanapun tidak menafikan kumpulan pemberontak pro-Rusia bertanggungjawab menembak jatuh pesawat MH17.
Pernikahan Dini (sinetron)

Sinopsis

Dalam drama bersiri ini Agnes Monica memegang watak sebagai Dini, seorang mahasiswi SMU yang pintar. Dini mempunyai ramai kawan. Dalam suatu episod Dini telah pergi ke Bandung. Di sana ia bertemu dengan dengan seorang pemuda. Dini menyukai pemuda yang kemudian dia diundang ke pesta hari jadinya. Pada pesta itu ada kod berpakaian bagi para undangan untuk berpakaian seperti semasa pesta pernikahan. Kerana terbawa suasana romantik mereka melakukan hubungan suami isteri. Dari sini konflik dimulai dari penyingkiran Dini hingga ke konflik lainnya. Akhir dari kisah ini adalah kedua orang tuanya menerima dan akhirnya mereka hidup bahagia.